UCI WorldTour

For inneværende sesong, se UCI WorldTour 2023.
For kvinnetouren, se UCI WorldTour for kvinner.
UCI WorldTour er en serie uavhengige profesjonelle landeveissykkelritt. I 2009 og 2010 ble den kalt Verdenskalenderen og var poenggivende i forhold til verdensrankingen.

Bakgrunn
Frem til og med 2004-sesongen avhold UCI to sesongkonkurranser, en verdensranking der alle ritt sanksjonert av UCI gav poeng, og en verdenscup der ti utvalgte endagsritt var poenggivende. Fra og med 2005 seongen ble begge disse konkurransene erstattet av UCI ProTour og UCIs kontinentaltourer for å sikre tryggere rammevilkår for de 20 såkalte ProTour-lagene, disse ble garantert deltakelse i alle ProTour-ritt. UCI ønsket også å kunne inkorperere prestisjeritt som Tour de France, Giro d'Italia og Vuelta a España i en UCI sanksjonert konkurranse.

UCI, arrangør av ProTouren og ASO, RCS og Unipublic (arrangørene av Tour de France, Giro d'Italia og Vuelta a España) var siden opprettelsen av ProTouren ueninge om formatet på ProTouren. I 2006 var det lenge uklart om hvilke løp arrangert av ASO, RCS og Unipublic som skulle være med i ProTouren, men partene kom til enighet til slutt.

Kjernen i striden var at arrangørene av de tre Grand Tour ønsket å kunne invitere de populære lagene fra de kontinentale tourene, og å ekskludere ProTour-lag de ikke ønsket skulle delta i sine konkurranser. Partene kom til enighet den 5. mars 2007. Det svenske laget Unibet.com og Astana Team fra Sveits ble ikke garantert å få stille i alle ProTour-ritt. I tillegg fikk arrangørene gi såkalte «Wild cards», invitasjoner, til lag fra de kontinentale tourene. Denne løsningen gikk særlig ut over Unibet-laget som ikke fikk stille til start i noen av Grand Tourene, eller andre ritt arrangert av ASO.

Etter en lengre strid mellom UCI og arrangørene av de store rittene, blant annet om hvilke lag som skal være med, ble det i september 2007 bestemt at rittene til disse arrangørene skulle ut av ProTouren og inn på UCI Europe Tour. Dette innebar at ProTour-lagene ikke lenger var garantert å få stille i disse rittene (med unntak av Tour de France som inngikk i verdenskalenderen sammen med OL og VM).

Før 2009-sesongen gikk de 14 gjenværende ProTour-rittene inn som en del av UCI Verdenskalenderen. I 2011 ble serien og rankingen omtalt som UCI World Tour.

Status for ritt i UCI WorldTour (og Verdenskalenderen)

Ranking 
Ryttere får poeng etter plasseringer på etapper og i sammendraget i etapperitt. Et lags poengsum regnes ut ved å legge sammen poengsummene til de fem høyest rankede rytterne som representerer det aktuelle laget. De samme reglene gjelder i nasjonskonkurransen. Poengsummene til de fem høyest rankede rytterne som representerer for eksempel Italia blir lagt sammen og utgjør dermed Italias poengsum.

Poenggivning 2009–2016

Vinnere 2009–2018

Se også 
UCI ProTour
UCI World Ranking

Referanser

Eksterne lenker 
 http://www.uciworldtour.com/ 

UCI WorldTour
Sykkelritt
Repeterende arrangementer etablert i 2009